**MAFRA, a.s.** je najväčšia česká mediálna spoločnosť, ktorá vydáva najčítanejší denníky Mladá fronta DNES a Lidové noviny. Do mediálnej skupiny ďalej patrí internetové portály iDNES.cz a Lidovky.cz s vlastnými redakciami, bezplatný denník Metro a týždenník 5plus2. Taktiež sem patrí hudobná televízia Óčko a virtuálny operátor MOBIL.CZ. Mafra Slovakia bolo druhé najväčšie slovenské vydavateľstvo.

O spoločnosti a vlastnícke vzťahy
---------------------------------

Vlastníkom MAFRA bol holding Agrofert, a.s. zo zvereneckého fondu Andreja Babiša. V septembri 2023 Babiš predal Mafru a ďalšie svoje podniky a novým majiteľom bude investičná skupine Kaprain českého podnikateľa Karla Pražáka. Dohodu o transakcii budú ešte príslušné posudzovať protimonopolné úrady.

Súčasťou skupiny sú aj dve divízie tlačiarne Mafraprint v Prahe a Olomouci. Vlastnia tiež televíznu agentúru TVD a majú tiež podiel v najväčšej českej spoločnosti pre distribúciu tlače PNS. Dvadsaťpercentný podiel držali v podniku Vltava-Labe-Press, ktorý vydáva početné regionálne noviny (Denníky Bohemia, Denníky Moravia a bulvárny denník Šíp) – ten ale v roku 2009 vymenila za podiel v slovenskom denníku.

Väčšinovým vlastníkom Mafra bola od roku 1994 nemecká spoločnosť Rheinisch-Bergische Druckerei- und Verlagsgesellschaft (RBDV), ktorá patrí rodinám Arnold, Betz, Droste, Alt a Ebel (v roku 2008). V Nemecku vydávali denník Rheinische Post.

V júni 2013 skupinu kúpil Agrofert vlastnený Andrejom Babišom. Akvizíciu následne v auguste 2013 schválil český Úrad pre ochranu hospodárskej súťaže. Agrofert skupinu prevzal 10. októbra 2013 ; zodpovedajúci zápis v obchodnom registri bol vykonaný 16. októbra 2013. V novembri 2013 súd právoplatne rozhodol, že spoločnosť Mladá fronta nesmie používať v názve svojho denníka E15 slovné spojenie „Mladá fronta", pretože sa tým dopúšťa nekalej súťaže.

V októbri 2018 bol oznámený predaj vydavateľstva Bauer Media, vydávajúci české prevažne voľnočasové a lifestylové časopisy pre ženy (napr. Pestrý svet, Rytmus života alebo Chvíľka pre teba) vydavateľstvo MAFRA. V novembri 2018 predaj schválil protimonopolný úrad. 4. decembra 2018 bolo portfólio časopisov Bauer Media začlenené do mediálnej skupiny MAFRA.

Mediálna skupina MAFRA sídli v budove Anděl Media Centrum v Prahe na Smíchove na mieste neoficiálne označenom ako Mafra Plaza.

MAFRA Slovakia
--------------

MAFRA Slovakia, a.s. bolo založené v roku 1992. streda, 1. januára 2020 zanikla. Vydávala nasledovné tituly a prevádzkuje webové portály:

* denník *Hospodárske noviny*
* web *HNonline.sk*
* magazín *Evita* – lifestylový mesačník pre ženy
* mesačník *Čarovné Slovensko*
* mesačník *Stratégie*
* web *strategie.sk*
* týždenník *Rytmus života* – spoločenský týždenník
* Mesačník *Balans –* časopis zameraný na zdravý životný štýl, alternatívnu medicínu
* mesačník *Obchod* – špecializuje sa na malobchod a veľkoobchod
* týždenník *Eurotelevízia*
* *Horeca Magazine* – odborný dvojmesačník, ktorý sa zaoberá problematikou hotelierstva, reštaurácií, gastronómie a stravovacích služieb
* Dvojmesačník *RUNGO –* prináša užitočné informácie pre začínajúcich aj pokročilejších bežcov
* web *www.RUNGO.sk* – web o behaní
* dvojmesačník *Diabetik*
* web *dia.sk*
* týždenník *Zdravotnícke noviny*
* časopis *Prečo nie?!* – lifestylový magazín Hospodárskych novín
* publikácia *Daňový sprievodca*

Referencie
----------

1. ↑  Výroční zpráva MAFRA, a.s. za rok 2013
2. 1 2   *O společnosti* [online]. mafra.cz, [cit. 2021-06-08]. Dostupné online.
3. ↑   *Babiš predal vydavateľstvo Mafra. Novým majiteľom bude český milionár Pražák* [online]. Mediaklik.sk, 2023-09-01, [cit. 2023-10-02]. Dostupné online.
4. ↑   *Mediální skupina MAFRA* [online]. mafra.cz, [cit. 2013-01-18]. Dostupné online.
5. ↑   *MAFRA, a.s. B 1328 vedená u Městského soudu v Praze : Úplný výpis z obchodního rejstříku* [online]. Praha: Ministerstvo spravedlnosti ČR, [cit. 2021-06-08]. Dostupné online.
6. ↑   MAFRA převzala české a slovenské vydavatelství Bauer Media. *iDNES.cz* (Praha: MAFRA), 2018-12-04. Dostupné online [cit. 2021-06-08].
7. ↑   *MAFRA Slovakia, a.s. [zrušená] - historický názov: ECOPRESS a.s. - zisk, tržby, hospodárske výsledky a účtovné závierky* [online]. finstat.sk, [cit. 2023-10-02]. Dostupné online.